recursal/SuperWikiNEXT-32B huggingface dataset:
Súradnice: 35°00′13″J 178°58′21″V﻿ / ﻿35,00361°J 178,97250°V﻿ / -35.00361; 178.97250

**Healy** je podmorský vulkanický komplex, tvorený dvoma kalderami a troskovým kužeľom, nachádzajúci sa v Tichom oceáne na južnom okraji Kremadeckého chrbta. Celý komplex má dĺžku približne 15 km. Väčšia z kaldier má rozmery 3 × 4 k a dominule celému komplexu. Menšia kaldera sa nachádza juhozápadne od okraja väčšej, rovnakým smerom, ale až na okraji komplexu je lokalizovaný aj troskový kužeľ *Cotton*, ktorý zároveň je najvyšším bodom skupiny Healy (jeho vrchol je 980 m pod hladinou mora).

Dno kaldery, jej vnútorné aj vonkajšie steny sú pokryté vrstvami ryolitovej pemzy, pochádzajúcej z erupcie, ktorá pravdepodobne sformovala súčasný tvar komplexu. Vek tejto vrstvy je približne 600 rokov. Vrstvy podobného chemického zloženia sa nachádzajú aj v holocénnych plážových sedimentoch z pobrežia Severného ostrova, ako aj zo 650 km vzdialených Chathamových ostrovov.

Externé odkazy
--------------

* www.volcano.si.edu – podmorský vulkán Healy na Global Volcanism Program (po anglicky)
„**Heaven Is a Place on Earth**" je skladba americkej speváčky Belindy Carlislovej z jej druhého štúdiového albumu *Heaven on Earth* (1987). Pieseň, ktorú napísali Rick Nowels a Ellen Shipley, vyšla ako hlavný singel albumu *Heaven on Earth* 14. septembra 1987 a dostala sa na prvé miesto US *Billboard* Hot 100 5. decembra 1987, čím sa stala doteraz jediným hitom Carlislovej na vrchole americkej hitparády. O mesiac neskôr vyvrcholila na prvom mieste v Spojenom kráľovstve, kde sa dva týždne držala na prvom mieste rebríčka UK Singles Chart.

Pieseň bola nominovaná na cenu Grammy za najlepší ženský spevácky popový výkon v roku 1988, ale prehrala s „I Wanna Dance with Somebody (Who Loves Me)" od Whitney Houstonovej. V roku 2017 ju uviedol Dave Fawbert zo ShortList ako pieseň obsahujúcu „jednu z najväčších kľúčových zmien v hudobnej histórii".

V roku 2015 Carlislová opätovne nahrala pieseň ako akustickú baladu. Táto verzia sa objavila na jej albume *Wilder Shores* (2017), ktorý kombinuje akustické skladby s world beatovými a tradičnými Sikh spevmi.

Hudobné video
-------------

Propagačný videoklip k piesni režírovala herečka Diane Keatonová a objavil sa v ňom Belindin manžel Morgan Mason. Účinkujú v ňom deti, ktoré nosia čierne masky a plášte a držia osvetlené plastové glóbusy. Carlislová sa objaví v šatách bez ramienok a neskôr sa prezlečie do čiernej blúzky bez ramienok. Video bolo čiastočne natočené v zábavnom parku Six Flags Magic Mountain vo Valencii v štáte Kalifornia (nezaradené územie pri meste Santa Clarita), na už neexistujúcom kolotoči Spin Out.

Zoznam skladieb
---------------

1. „Heaven Is a Place on Earth" – 4:06
2. „We Can Change" – 3:45
3. „Heaven Is a Place on Earth" (The Heavenly verzia) – 5:59
4. „Heaven Is a Place on Earth" (a cappella verzia) – 3:49

Referencie
----------

1. ↑  STRONG, M. C.. *The Great Rock Discography*. Edinburgh : Canongate Books Ltd, 1995. Dostupné online. ISBN 0-86241-385-0. S. 329.
2. ↑  STAPLE, Neville. *Original Rude Boy: From Borstal to The Specials: A Life in Crime & Music*. [s.l.] : Aurum, 2013. Dostupné online. ISBN 978-1-78131-198-1. S. 159.
3. ↑   *The 19 greatest key changes in music history* [online]. ShortList, [cit. 2018-01-13]. Dostupné online. Archivované 2018-01-14 z originálu.

Zdroj
-----

*Tento článok je čiastočný alebo úplný preklad článku Heaven Is a Place on Earth na anglickej Wikipédii.*
**Iva Kubelková** (\* 8. máj 1977, Písek) je česká modelka, moderátorka a herečka žijúca prevažne v Prahe.

Väčšinu detstva prežila v Písku. Ako štrnásťročná sa s matkou odsťahovala do Prahy, kde dokončila súkromnú strednú ekonomickou školu. Potom pokračovala na vyššej odbornej škole ekonomickej v nemeckom jazyku.

Keď navštevovala druhý ročník, prihlásila sa do súťaže Miss ČR a stala sa prvou vicemiss roku 1996. V priebehu ďalších mesiacov dokončila štúdium a začala sa venovať povinnostiam vyplývajúcim z víťazstva v súťaži. Po dvoch rokoch, počas ktorých pracovala ako modelka na prehliadkach a pózovala fotografom, dostala ponuku hrať divadlo v spoločnosti Františka Ringo Čecha. Koncom roku 2002 stvárnila hlavnú rolu v hre Jaroslava Dobiáša *Noc s modelkou*.

Iva Kubelková je viacnásobná víťazka súťaže o najkrajšie české prsia, bývalá priateľka hokejistu Jaromíra Jágra a pretekára Martina Koloca. Venuje sa aj maliarstvu.

1. novembra 2004 sa jej v pražskej pôrodnici narodila dcéra Natálka; otca tají. Od začiatku roku 2005 sa stále častejšie objavuje v televízii a v bulvárnej tlači.

Meria 178 cm, jej miery sú 93–60–90; má hnedé vlasy a hnedé oči.

Divadelné roly
--------------

* *Noc s modelkou* (2002, Divadlo Jiřího Grossmanna)
* *Pravda o zkáze Titaniku* (2002, Divadlo Jiřího Grossmanna)
* *Loupežníci na Chlumu aneb Statečná Bibiána* (2001, Čechovo prozatímně osvobozené divadlo)
* *Perníková chaloupka* (2000, Čechovo prozatímně osvobozené divadlo)
* *Dívčí válka* (1999, Čechovo prozatímně osvobozené divadlo)

Iné projekty
------------

Commons
* Spolupracuj na Commons Commons ponúka multimediálne súbory na tému **Iva Kubelková**

Externé odkazy
--------------

* Oficiálna stránka agentúry Ivy Kubelkovej Archivované 2007-02-24 na Wayback Machine

Autoritné údaje: * ISNI: 0000 0000 5864 6606
* NK ČR: ola2004253759
* VIAF: 85020064
Prof. RNDr. **Ivan Baník**, PhD. (\* 30. september 1936, Španie Pole – † 2. júl 2017, tamtiež) bol slovenský fyzik a vysokoškolský pedagóg na Fakulte prírodných vied UMB v Banskej Bystrici, Stavebnej fakulte a Elektrotechnickej fakulte STU v Bratislave.

Po vedeckej stránke sa venoval najmä skúmaniu fyzikálnych vlastností nekryštalických polovodičov najmä chalkogenidových skiel. Jeho experimentálne práce sa týkali vplyvu vysokého tlaku na ich fyzikálne vlastnosti, teoretické práce sa zaoberali vysvetlením ich elektrických, transportných a optických vlastností. Ďalšie jeho vedecké publikácie boli zamerané na oblasť termofyziky.

V oblasti výučby fyziky publikoval viac ako 100 článkov, ktoré boli orientovaných prevažne na netradičné a domáce fyzikálne experimenty. Jeho práca bola prezentovaná aj v rámci európskych iniciatív Physics on Stage a Science on Stage. Je hlavným autorom 6 knižných publikácií, spoluautorom 3 stredoškolských učebníc a 10 skrípt. Intenzívne sa venoval výchove talentovanej mládeže, prednášal na Letných školách mladých fyzikov a na sústredeniach riešiteľov Fyzikálnej olympiády. Bol autorom približne 250 publikácii s celkovou odozvou asi 40 zahraničných citácii.

10. apríla 2006 ho prezident Ivan Gašparovič vymenoval za profesora v odbore teória vyučovania fyziky.

V roku 2014 ho rektor Slovenskej technickej univerzity prof. Ing. Robert Redhammer, PhD. menoval emeritným profesorom.

Bol členom Jednoty slovenských matematikov a fyzikov, ktorá jeho prínos ocenila Pedagogickým vyznamenaním a Striebornou plaketou.

Bol členom Slovenskej fyzikálnej spoločnosti, ktorá mu v roku 2011 udelila ocenenie Čestný člen Slovenskej fyzikálnej spoločnosti a v roku 2016 ocenenie Medaila Slovenskej fyzikálnej spoločnosti.

Kráľovská švédska akadémia vied ho zaradila medzi vedcov majúcich právo predkladať návrh na udelenie Nobelovej ceny za fyziku.

Referencie
----------

1. ↑   *Čs. čas. fyz.* [online]. www.cscasfyz.fzu.cz, [cit. 2017-10-28]. Dostupné online.
2. ↑   *Katalóg: Baník, Ivan, 1936* [online]. Slovenská národná knižnica, [cit. 2017-07-06]. Dostupné online.
3. ↑   *Profesori vysokých škôl* [online]. Bratislava: Ministerstvo školstva SR, [cit. 2017-05-24]. Dostupné online.
4. ↑  BRATISLAVA, STU. *Slovenská technická univerzita v Bratislave* [online]. www.stuba.sk, [cit. 2017-07-12]. Dostupné online.
5. ↑   *www.jsmf.eu.sk* [online]. www.jsmf.eu.sk, [cit. 2017-07-12]. Dostupné online.
6. ↑   *SFS* [online]. kf.elf.stuba.sk, [cit. 2017-07-09]. Dostupné online.
7. ↑   *Nomination and Selection of Physics Laureates* [online]. www.nobelprize.org, [cit. 2017-07-12]. Dostupné online.

Autoritné údaje: * NK ČR: ola2004231379
* SNK: 159217
* VIAF: 85015352
Doc. Ing. **Ján Dobrovič**, PhD. (\* 15. marec 1961, Prešov) je slovenský manažér a vysokoškolský pedagóg. V súčasnosti pôsobí ako riaditeľ Súkromného gymnázia DSA v Sabinove a vyučuje ekonomiku, manažment na ISM v Prešove.

Vedecká a pedagogická kariéra
-----------------------------

Od roku 2006 do roku 2019 pôsobil na Prešovskej univerzite v Prešove na Fakulte manažmentu a zároveň pôsobil na Vysokej škole technickej a ekonomickej v Českých Budějoviciach do 31.12.2022.

Je autorom mnohých vedeckých publikácií, monografií a odborných článkov na tému manažmentu, dlhodobo sa venuje problematike daňovej správy, globalizácie a transferového oceňovania ako aj manažérskym prístupom v riadení ľudských zdrojov a procesov oblasti výrobného priemyslu a služieb. Od 1.9.2019 je riaditeľom Súkromného gymnázia DSA v Sabinove.

Manažérska kariéra
------------------

Pôsobil na rôznych manažérskych pozíciach napríklad v Slovenskej poisťovni, Obchode s nábytkom š.p. GR Nitra, pracovisko Prešov, Tatravagónka Poprad, ako aj na pozícií riaditeľa Krajského inšpektorátu Prešov Slovenskej obchodnej inšpekcie a ako námestník GR pre medzinárodné vzťahy na Daňovom riaditeľstve SR v Banskej Bystrici.

Verejná služba
--------------

Ján Dobrovič pôsobil ako prednosta Mestského úradu v Prešove a bol súčasne aj poslancom zastupiteľstva Prešovského samosprávneho kraja.

Referencie
----------

1. ↑   *Vysoká škola medzinárodného podnikania ISM Slovakia v Prešove | ISM Prešov* [online]. Vysoká škola medzinárodného podnikania ISM Slovakia v Prešove | ISM Prešov, [cit. 2023-06-13]. Dostupné online.
2. ↑
3. ↑
4. ↑
5. ↑   *História školy | Súkromné Gymnázium DSA* [online]. gymkosb.edupage.org, [cit. 2023-06-13]. Dostupné online.
6. ↑

Externé odkazy
--------------

Profil na ISMPO

Autoritné údaje: * NK ČR: jo2013745680
* VIAF: 296494724
**Ivan Binar**, (\* 25. jún 1942 Boskovice), je český spisovateľ a prekladateľ.

Životopis
---------

Maturoval v roku 1959, potom študoval češtinu, dejepis a výtvarnú výchovu na Pedagogickom inštitúte v Ostrave. Po absolvovaní inštitútu (1963) vyučoval na základnej škole. Súbežne s tým pracoval v záujmovom centre mládeže, redigoval časopis *Tramp* a publikoval v ďalších časopisoch napríklad v *Mladém světě*. Po roku 1965 sa významne podieľal na ostravskom študentskom divadle *Pod okapem* (neskôr Waterloo).

Vo februári 1971 bol zatknutý a odsúdený za poburovanie, ktorého sa mal dopustiť účinkovaním v satirickom muzikáli *Syn pluku*, autorov P. Podhrázkého, J. Fraisa a E. Schiffauera, napísanom na motívy Valentína Katajeva, za uverejnenie poviedky *Můj bratr Kain* a takisto za napísanie divadelnej hry *O hostu a rybě*, v ktorej vyjadril svoj odmietavý postoj k vstupu armád Varšavskej zmluvy v auguste 1968. Nasledoval súd, v ktorom bolo desať obžalovaných. Binar bol mestským súdom v Ostrave odsúdený na dvanásť mesiacov nepodmienečne a až do roku 1973 bol väznený. Po návrate z väzenia sa stal ineditným spisovateľom, pracoval v niekoľkých manuálnych profesiách ako závozník a strojník.

Začiatkom roku 1977 po podpísaní Charty 77 emigroval s rodinou do Rakúska (Viedeň), kde pôsobil ako reštaurátor keramiky a neskôr tlmočil v utečeneckom tábore Traiskirchen v Dolnom Rakúsku. Po presťahovaní do Mníchova, sa od 1. augusta 1983 stal redaktorom rádia Slobodná Európa. Roku 1994 sa vrátil do Prahy, ako spisovateľ na voľnej nohe.

V rokoch 2003-2004 bol predsedom Obce spisovateľov. 28. mája 2003 bol zvolený za člena Rady ČT.

Dielo
-----

Jeho dielo je ovplyvnené Beat generation, rozvádza ich myšlienku o potrebe chrániť si vnútornú slobodu, ibaže ju stavia do iného svetla. Tento iný pohľad mu umožňuje predovšetkým priama skúsenosť s komunistickou diktatúrou.

* *Kdo, co je pan Gabriel*, samizdat 1974, Sixty-Eight Publishers, Toronto, (po česky) 1978, po nemecky 1985 román, milostný príbeh mladých ľudí
* *Rekonstrukce*, samizdat 1977, po nemecky 1979, 2002
* *Rozprava v krabici*, v zahraničí (po česky) 1985
* *Kytovna umění*, samizdat 1985, v zahraničí (po česky) 1988, v Čechách 1991
* *Jeníkova práce, 1996*
* *Ohrada*, 1997
* *Sedm kapitol ze života Václava Netušila aneb S kolem kolem světa*, 2000, hlavnou témou je spisovateľ, ktorý je väznený totalitným komunistickým režimom, umlčovaný a ktorého režim nakoniec vyženie do emigrácie.
* *Egonek na útěku a M-Mirek v pasti*, 2004, v próze sa vyskytujú náznaky autobiografických motívov, je inšpirovaná dobrodružnou, fantazijnou literatúrou

### Pre deti

* *Knížka o tom, jak pan Bouda s cirkusem se světem loudá*, 1969
* *S kouzelníkem kolem světa*, 1997
* *Kilo jablek pro krále*, 2003

Pozri aj
--------

* Zoznam českých spisovateľov
* Česká literatúra v rokoch 1945 – 1990

Externé odkazy
--------------

* Oficiálna stránka

Autoritné údaje: * abART: 20284
* BnF: 127846854
* GND: 108991318
* ISNI: 0000 0001 0909 7521
* LCCN: n85250808
* NK ČR: jk01012120
* VIAF: 64564205
* WorldCat: lccn-n85250808
**Heinrich Lotyšský** (nem. *Heinrich von Lettland*, lat. *Henricus de Lettis*, lot. *Indrikis Latvis*; \* asi 1188, pri Magdeburgu – † 1259, Papendorf, dnes Rubene, Lotyšsko) bol nemecký historik a katolícky kňaz a misionár pôsobiaci od roku 1205 na území dnešnej Litvy a Lotyšska.

O Henrichovom živote sa veľa nevie. Okrem jeho nemeckého pôvodu mu býva niektorými, prevažne lotyšskými historikmi, pripisovaný baltský pôvod. Henrich mal byť podľa ich teórie jedným z chlapcov poslaných livónskym biskupom Meinhardom v detstve do Nemecka, kde mal byť v kláštore v Holštajnsku len vychovávaný. Sám autor sa však vo svojom diele Livónska kronika (*Chronicon Livoniae*) viackrát stotožňuje s Nemcami. Dielo popisuje pokresťančovanie pobaltských krajín a je významným historickým prameňom pre štúdium stredovekých dejín Litvy, Lotyšska a Estónska.

Livónska kronika
----------------

Henrichova Livónska kronika je najstaršou kronikou zaoberajúca sa livónskymi dejinami a obsahuje veľké množstvo informácií, ktoré autor priamo zažil. Bola napísaná z cirkevného hľadiska a popisovala históriu Pobaltia v období livónskych križiackych výprav. Dnes slúži ako jeden z autoritatívnych prameňov k štúdiu pobaltských dejín. Pôvodne bola zrejme písaná ako report pápežskému legátovi Viliamovi z Modeny, ktorý Livónsko navštívil, aby urovnal spor medzi Livónskym rádom a livónskymi biskupmi, a ktorému Henrich robil v čase vzniku kroniky (1225 až 1227) prekladateľa.

Referencie
----------

1. 1 2 3  Heinrich Lotyšský In: *Encyclopaedia Beliana* [online]. Slovenská akadémia vied, [cit. 2020-04-18]. Dostupné online. ISBN 978-80-89524-30-3.
2. 1 2 3  PLAKANS, Andrejs. *Historical dictionary of Latvia*. 2. vyd. Zväzok 60. Lanham, Maryland, Toronto, Plymouth, UK : Scarecrow Press, 2008. (Historical Dictionaries of Europe.) ISBN 978-0810855151,  0810855151. S. 114.
3. ↑   *Henry of Latvia* [online]. [Cit. 2020-04-18]. Dostupné online.
4. ↑   *Henry of Latvia: Priest, missionary and historian (1187-1259)* [online]. PeoplePill, [cit. 2020-04-18]. Dostupné online. (po anglicky)

Autoritné údaje: * BnF: 15075442j
* GND: 119318679
* ISNI: 0000 0001 1759 7235
* LCCN: n86074336
* NK ČR: jx20121004010
* VIAF: 41811190
* WorldCat: lccn-n86074336
**Ján Literát z Madočian** (\* ? – † 26. september 1390) bol slovenský zeman, známy falzifikátor a notár liptovskej stolice.

O živote stredovekého falšovateľa Jána Literáta z Madočian, dnes už neexistujúcej osady, ktorá sa neskôr stala súčasťou obce Liptovská Teplá, sa nezachovalo veľa detailov. Stal sa známy vďaka falzifikácii donačných listín, ktoré v 14. storočí dokonca vyvolali potrebu overenia pravých listín a vznik tzv. Liptovského a turčianskeho registra. Vyhotovenie falošných listín bola v stredoveku mimoriadne náročná činnosť vyžadujúca si nielen vedomosti, ale aj značnú zručnosť. Zároveň za falzifikáciu bol prísny trest konfiškácie celého majetku a trest smrti. Pri prehliadke Literátovej kúrie v roku 1390 boli nájdené falošné pečate uhorských kráľov, kapitúl a konventov, ktoré vydávali listiny. Na stoličnom súde vo Svätej Mare sa k svojej činnosti priznal. Bol odsúdený na trest smrti upálením.

Tejto problematike sa venoval okrem iného aj významný slovenský historik Alexander Húščava, ktorý vydal monografiu s názvom *Ján Literát a liptovské falzá*. O Jánovi Literátovi bol natočený životopisný film režisérom Jánom Zemanom v roku 1983.

Referencie
----------

1. ↑  JÁN LITERÁT z Madočian. In:  *Biografický lexikón Slovenska*. Zväzok IV CH – Kl. Martin : Slovenská národná knižnica; Národný biografický ústav, 2010. 587 s. ISBN 978-80-89301-57-7. S. 163.
2. ↑  Notársky úrad - Liptovský Hrádok

Ďalšia literatúra
-----------------

* HÚŠČAVA, Alexander. *Ján Literát a liptovské falzá*. Bratislava : Učená Společnost Šafaříkova, 1936. 195 s. (Práce Učené Společnosti Šafaříkovy v Bratislavě; zv. 22.)

Externé odkazy
--------------

* Archivované 2014-01-02 na Wayback Machine
* Archivované 2013-04-04 na Wayback Machine
* 

Autoritné údaje: * NK ČR: xx0187505
* VIAF: 309870028
Fotografia Heligónky
**Heligónka** je diatonická gombíková ťahacia harmonika (melodeón) doplnená o zosilnenú basovú časť, tzv. „heligonové basy". Silný zvuk basových tónov je dosiahnutý spravidla dvomi cestami: posunutím jednotlivých hláskov tvoriacich basový tón o oktávu nižšie ako je bežné u ostatných druhov harmoník a ďalej umiestnením robustnej platne s hláskami do dreveného zvukovodu. Charakteristické trumpetky v basovej časti sa čiastočne tiež podieľajú na výstupe silného basového tónu; ich význam je však skôr dekoračný.

Označenie *heligónka* je odvodené od názvu dychového basového nástroja heligónu, ktorého zvuk „heligónové basy" svojou hlbokou polohou vzdialene pripomínajú.

Zdroj
-----

*Tento článok je čiastočný alebo úplný preklad článku Heligonka na českej Wikipédii (číslo revízie nebolo určené).*

Pozri aj
--------

* Bandónium

Externé odkazy
--------------

* www.heligonky.sk- obchod so všetkým, čo pre svoju heligónku potrebujete
* www.harmoniky.kvalitne.cz - Česká stránka o harmonikách Archivované 2008-09-16 na Wayback Machine.
* www.heligonka.sk - Slovenská stránka o diatonických harmonikách - heligónkach.
* www.harmoniky.info - Program pro výuku hry na heligonky.
**Hellas Planitia** je názov veľkej impaktnej panvy na južnej pologuli planéty Mars. Má v priemere približne 2 200 km a hĺbku (pozri nulová nadmorská výška na Marse) približne 6 km. Od okraja (ktorým je val krátera) k jej dnu je viac ako 9 km.

Vznik panvy Hellas
------------------

Panva Hellas je impaktného pôvodu a vznikla asi pred 4,1-4 miliardami rokov (podľa štatistiky početnosti kráterov).
Okrem toho, že jej vznik výrazne ovplyvnil vzhľad južnej hemisféry Marsu, mohol tiež súvisieť s ďalšími topografickými útvarmi – niektoré štúdie naznačujú, že by mohlo ísť o impakt iba jedného (zhruba dvestokilometrového) úlomku omnoho väčšej planétky, ktorej ďalšie úlomky vytvorili ostatné veľké impaktné panvy (Argyre, Isidis, Utopia).
Táto udalosť by mohla byť aj príčinou vzniku a dlhodobej aktivity v oblasti Tharsis, ktorá leží v rovnakej impaktnej dráhe a kde bola exogénna udalosť navrhnutá už skôr ako alternatíva k štandardne akceptovanej endogénnej teórii pôvodu.
Oproti tomu špekulácie, či Tharsis nevznikla ako dôsledok seizmického šoku pri vzniku Hellas (obidva útvary sú približne antipodálne), zatiaľ nebola nijak podložená.

Hellas a globálne magnetické pole
---------------------------------

Na väčšine plochy južných vysočín Marsu zistila sonda Mars Global Surveyor silnú remanentnú magnetizáciu – na rozdiel od svojho okolia samotná panva takmer vôbec nie je magnetizovaná. Ak planéta mala v minulosti vlastné vnútorne generované magnetické pole, v čase vzniku Hellas už zrejme nebolo funkčné a pôvodná magnetizácia bola zničená počas termálneho šoku súvisiaceho s impaktom.

Referencie
----------

1. ↑  Frey (2004): Impact constraints on the age and origin of the crustal dichotomy on Mars. Workshop on Martian Hemispheres LPI, abstract *formát PDF*
2. ↑  Arkani-Hamed (2005): Giant impact basins trace the ancient equator of Mars. *JGR*, 110, E04012 Archivované 2007-09-30 na Wayback Machine *abstrakt*
3. ↑  Reese et al. (2004): Magmatic evolution of impact-induced Martian mantle plumes and the origin of Tharsis. *JGR*, 109, E08009. Archivované 2007-09-30 na Wayback Machine *abstrakt*
4. ↑  Spohn et al. (2001): Geophysical constraints on the evolution of Mars, *Space Science Reviews*, 96 (1), 231-262. *formát PDF*
PhDr. **Ján Múčka,** CSc. (\* 31. október 1941, Martin – † 3. jún 1994, Senec) bol popredný slovenský vietnamista, tlmočník a prekladateľ.

Život
-----

Ján Múčka študoval na Filozofickej fakulte UK v Prahe. Patril medzi prvých absolventov odboru vietnamistika, zároveň patril k študentom významného českého lingvistu a vynikajúceho odborníka na vietnamčinu Iva Vasiljeva. Svoje štúdia v Prahe zakončil v roku 1966.

Po ukončení vysokej školy pracoval ako tlmočník a prekladateľ v Hanoji (1966). V roku 1970 začal pracovať ako odborný pracovník v Kabinete orientalistiky SAV.

Predmetom jeho výskumu sa stala moderná vietnamská literatúra v rokoch 1918 až 1945. Ján Múčka je autorom mnohých prekladov do slovenčiny, čím prispel k poznaniu Vietnamu vo vtedajšom Česko-Slovensku.

Preklady
--------

* Nguyen Hong: Zlodejka, Tatran, Bratislava, 1973, 224 s.
* Ho Chi Minh, Song Hong, To Huu: Ranený bambus neumiera, Tatran, Bratislava, 1981, 116 s.
* To Hoai: Západný kraj, Tatran, Bratislava, 1981, 264 s.
* Sedem želaní [vietnamské ľudové rozprávky], Mladé letá, Bratislava, 1985, 174 s.

Externé odkazy
--------------

* Ján Múčka životopis a dielo Archivované 2011-06-12 na Wayback Machine

Autoritné údaje: * NK ČR: ola2002146578
* SNK: 153538
* VIAF: 84958147
„**Hello**" je pieseň anglickej speváčky Adele, ktorá vyšla 23. októbra 2015 prostredníctvom XL Recordings, ako prvý singel z jej tretieho štúdiového albumu *25* (2015). Adele zložila pieseň spolu s jej producentom Gregom Kurstinom. „Hello" je klavírna balada s prvkami soulu a text piesne diskutuje o nostalgii a ľútosti. Po vydaní bola pieseň pozitívne prijatá hudobnými kritikmi, ktorí ju priaznivo prirovnávali k Adelinej predchádzajúcej tvorbe a chválili taktiež text piesne a vokály. Pieseň bola nahraná v Londýne.

Singel „Hello" obdržal medzinárodný komerčný úspech. Dosiahol prvú priečku takmer v každej krajine, vrátane Spojeného kráľovstva, kde sa stal Adeliným druhým singlom číslo jeden, po piesni „Someone like You" a tiež dosiahol najväčšie tržby počas otváracieho týždňa za tri roky. V Spojených štátoch „Hello" debutoval na vrchole rebríčku *Billboard* Hot 100, kde sa stal Adeliným štvrtým singlom číslo jeden. Pieseň prelomila niekoľko rekordov a stala sa prvou piesňou, ktorá predala viac ako milión digitálnych kópií za týždeň. Koncom roku 2015 sa celosvetový predaj vyšplhal až na 12,3 milióna kusov, čím sa pieseň stala 7. najpredávanejším singlom roka 2015.

Sprievodné hudobné video k piesni režíroval Xavier Dolan, v ktorom si po boku Adele zahral aj Tristan Wilds. Videoklip zlomil Vevo rekord, kedy za 24 hodín mal na konte 27,7 milióna pozretí. Predošlý rekord držala Taylor Swift s piesňou „Bad Blood", ktorý obdržal 20,1 milióna pozretí. Videoklip „Hello" tiež prelomil rekord za najkratšie dosiahnutie 100 miliónov pozretí na Vevo, ktorý pred tým držala Miley Cyrus a jej pieseň „Wrecking Ball". Okrem týchto rekordov sa môže videoklip pochváliť aj najkratším časom, kedy dosiahol 1 miliardu pozretí na YouTube – 88 dní. Adele propagovala naživo svoju pieseň na BBC one-hour-long special, ktorý bol nazvaný *Adele at the BBC*.

Referencie
----------

1. ↑   *Global Music Report* [online]. International Federation of the Phonographic Industry, [cit. 2016-04-12]. Dostupné online. Archivované 2016-07-30 z originálu.

Zdroj
-----

*Tento článok je čiastočný alebo úplný preklad článku Hello (Adele song) na anglickej Wikipédii.*
**Ján Priesol** (\* 9. november 1942, Slovenská Ľupča) je slovenský básnik.

Životopis
---------

Študoval na Strednej všeobecnovzdelávacej škole (1963-1966) a slovenský jazyk a výtvarnú výchovu na Pedagogickej fakulte (1972-1977) v Banskej Bystrici. V rokoch 1960-1983 pracoval ako spojový mechanik na Okresnej správe spojov, 1983-1985 bol učiteľom v Banskej Bystrici, 1985-1993 výtvarníkom v slobodnom povolaní, od 1993 učiteľom výtvarnej výchovy na Základnej škole v Brusne.

Vo svojich básnických zbierkach reaguje na podoby každodennej reality a ľudských problémov. Samizdatový rukopis kriticky reflektuje politickú situáciu za totality, vyšiel až v roku 1996.

Dielo
-----

* Modlitba k rozumu; roku 1984
* Právo na chlieb; roku 1987
* Rieka; roku 1992
* List bratovi do zahraničia; roku 1996

Literatúra
----------

* *Slovník slovenských spisovateľov 20. storočia*

Externé odkazy
--------------

* Osobné stránky Jána Priesola Archivované 2011-03-26 na Wayback Machine
* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * ISNI: 0000 0000 5509 8245
* LCCN: n88056676
* NK ČR: ola2002152985
* SNK: 148337
* VIAF: 32009579
* WorldCat: lccn-n88056676
Súradnice: 54°38′30″S 18°46′53″V﻿ / ﻿54,641667°S 18,781389°V﻿ / 54.641667; 18.781389

Helský polostrov a Pucká zátoka
Helský polostrov
**Helský polostrov** (iné názvy: **Polostrov Hel**, **Helská kosa**, **Hel**; poľ. *Mierzeja Helska, Hel, Półwysep Helski*, nem. *Halbinsel Hela, Hela, Putziger Nehrung*) je 35 kilometrov dlhý pieskový polostrov v severnom Poľsku oddeľujúci Puckú zátoku od otvoreného Baltiku. Nachádza sa v Puckom okrese v Pomoranskom vojvodstve.

Názov
-----

Meno polostrova pochádza pravdepodobne z starého poľského slova „hyl/hel" znamenajúceho prázdne, vystavené miesto.

Geografia
---------

Šírka polostrova sa pohybuje od približne 300 m v blízkosti Juraty, cez 100 m v najužšej časti až po 3 km na špičke.

Dejiny
------

Prvá zmienka o Helskom polostrove pochádza z dánskeho dokumentu okolo roku 1198.

Pokiaľ ide o mesto, dánske kroniky z roku 1219 rozprávajú o osade s mestskými výsadami podľa lübeckého práva za vlády pomoranského kniežaťa Świętopełka II. V roku 1308-1309 bol Hel obsadený rádom nemeckých rytierov. Nemeckí rytieri pravdepodobne zničili všetky dokumenty súvisiace s vlastníctvom Helu pomoranským vojvodom. V roku 1351 vzniklo Bratstvo sv. Kataríny. V 1378 veľmajster Rádu, Winrich von Kniprode, potvrdil mestu Hel mestské práva. V tom čase obyvatelia hlavne rybárčili a ostatné suroviny boli prinášané z neďalekých miest. V meste boli tiež krčmy, pretože rybári z rôznych miest navštevovali mesto. Oblasť bola výborným útočiskom pre rôzne druhy hrdlorezov. V roku 1417 bol v Novom Hele (nachádzajúci sa 1,5 kilometrov na východ od starého) postavený kostol sv. Petra, ochrancu rybárov.

Referencie
----------

1. ↑   *Zoznam exoným* [online]. Bratislava: Úrad geodézie, kartografie a katastra Slovenskej republiky, rev. 2017-10-11, [cit. 2019-05-28]. Dostupné online.
2. 1 2  TURANOVÁ, Lídia; BIZUBOVÁ, Mária; RUŽEK, Ivan. *Geovedne zaujímavé lokality strednej Európy : Poľsko*. 1. vyd. Bratislava : Univerzita Komenského v Bratislave, Prírodovedecká fakulta, 2015. 68 s. Dostupné online. S. 25.
3. ↑  Poľsko. In: Pyramída

Zdroje
------

* WWW.SAM3.PL, CONCEPT Intermedia. *Historia Helu - do roku 1918* [online]. Hel - Początek Polski, [cit. 2019-05-27]. Dostupné online. Archivované 2019-01-20 z originálu. (po poľsky)
* *PKS GDYNIA* [online]. www.pksgdynia.pl, [cit. 2019-05-27]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Helský polostrov**
Účastník olympijských hierÚčastník olympijských hier

Doc. PhDr. **Ján Starší**, CSc. (\* 17. október 1933, Sokolče – † 13. apríl 2019) bol slovenský hokejový tréner, teoretik a hráč. Jeho manželkou bola bývalá basketbalistka Zora Staršia.

Hráč Slovana Bratislava a Sparty Praha. Majster Európy v roku 1961. Držiteľ striebornej medaily z MS 1961 a bronzových medailí z MS 1959, 1963. Reprezentoval 73 krát a strelil 29 gólov. Najlepší strelec československej I. ligy v sezóne 1959/60 v tíme belasých utvoril spoločne s centrom najprv Karolom Fakom a potom spoločne Jozefom Golonkom a s ďalším krídlom Júliusom Černickým v tej dobe najúdernejšie útočné trio ligy. Žiaľ, vytúžený titul sa im získať nepodarilo. Slovan skončil v Staršieho ére v ligovej tabuľke štyrikrát druhý a dostal prívlastok „korunný princ ligy". Ján Starší strelil v najvyššej súťaži za 14 sezón 267 gólov, pričom odohral viac než tristo zápasov. Reprezentoval aj na ZOH 1960 v Squaw Valley. Na tejto olympiáde bol Ján Starší ako prvý slovenský hokejista v histórii vlajkonosičom československej olympijskej výpravy.

Ako tréner začínal na lavičke Bayernu München (1966 – 1968). Najväčšie úspechy slávil ako tréner československej reprezentácie. Spolu s Čechom Karlom Gutom vytvoril trénerskú dvojicu, ktorá reprezentáciu v rokoch 1973 – 1979 priviedla k dvom titulom majstrov sveta (1976, 1977) a k štyrom strieborným medailám z MS. Pod ich vedením slávil československý výber aj úspech na ZOH v Innsbrucku, kde v roku 1976 získal olympijské striebro. To však nebolo všetko, lebo striebro si pod vedením Staršieho a Guta priniesol tento výber aj z historicky I. ročníka Kanadského pohára (1976). K bronzu z MS doviedol československý výber Starší aj v roku 1988, keď spolupracoval s Františkom Pospíšilom. Trpkú príchuť prívlastku „korunného princa ligy" okúsil Ján Starší opäť ako tréner Slovana Bratislava. V rokoch 1968 – 1974 obsadil totiž Slovan zase štyrikrát druhé miesto. Neskôr bol trénerom SC Riessersee (1979 – 1982), kde sa stal v roku 1981 majstrom Nemecka, SB Rosenheim (1988 – 1992), kde sa takisto stal majstrom Nemecka v roku 1989. Je najúspešnejším slovenským hokejovým trénerom.

Významné bolo aj jeho štvrťstoročné pedagogické pôsobenie na Fakulte telesnej výchovy a športu UK v Bratislave. Doc. PhDr. Ján Starší, CSc. tam zasvätene prednášal o tréningu hokeja, pričom vedomosti, ktoré odovzdával iným, úspešne aplikoval vo vlastnej trénerskej praxi. Jeho poznatky a skúsenosti dlho využíval aj Slovenský zväz ľadového hokeja. V SZĽH bol predseda trénerskej rady, člen výkonného výboru aj konzultant.

Člen Siene slávy IIHF (1999), člen Siene slávy slovenského hokeja (2002), člen Siene slávy českého hokeja a tiež člen Siene slávy nemeckého hokeja.

Ocenenia
--------

V roku 2003 mu prezident Rudolf Schuster prepožičal štátne vyznamenanie Rad Ľudovíta Štúra II. triedy.

Referencie
----------

1. ↑

Pozri aj
--------

* Zora Staršia

Externé odkazy
--------------

* Ján Starší v Sieni slávy slovenského hokeja Archivované 2012-02-04 na Wayback Machine

Autoritné údaje: * ISNI: 0000 0001 0994 5340
* NK ČR: mzk2004226327
* SNK: 170449
* VIAF: 84574076
**Golden Foot** (slov. Zlatá noha) je medzinárodné futbalové ocenenie udeľované hráčom, ktorí vynikajú svojimi výkonmi (či už individuálnymi alebo tímovými), svojou osobnosťou a vystupovaním. Udeľuje sa každoročne od roku 2003 v septembri alebo októbri. Cenu môžu získať len aktívni hráči nad 28 rokov a len raz v kariére.

Každý rok vyberie medzinárodný výbor novinárov 10 hráčov na základe ich futbalových, ale aj osobných úspechov. Následne, skrze sociálne siete alebo oficiálnu webovú stránku, vyberú fanúšikovia z celého sveta svojho favorita. Víťaz získa možnosť otlačiť svoje chodidlá na *Promenáde šampiónov* v Monte Carle a ručne tvarovanú trofej zo zlata v tvare stopy spolu so zlatou hviezdou vyrobenou z 0,58 karátových diamantov.

Od roku 2009 sa spolu s predávaním ceny koná aukcia, ktorej výťažky putujú do nadácie *the Fight AIDS Monaco* na podporu ľudí, ktorí žijú s vírusom HIV.

Víťazi
------

Odtlačok Brazílčana RonaldaOdtlačok Brazílčana Ronalda

| Rok | Hráč | Klub |
| --- | --- | --- |
| 2003 | Taliansko  Roberto Baggio | Brescia |
| 2004 | Česko  Pavel Nedvěd | Juventus |
| 2005 | Ukrajina  Andrij Shevchenko | AC Miláno |
| 2006 | Brazília  Ronaldo | Real Madrid |
| 2007 | Taliansko  Alessandro Del Piero | Juventus |
| 2008 | Brazília  Roberto Carlos | Fenerbahçe |
| 2009 | Brazília  Ronaldinho | AC Miláno |
| 2010 | Taliansko  Francesco Totti | AS Rím |
| 2011 | Wales  Ryan Giggs | Manchester United |
| 2012 | Švédsko  Zlatan Ibrahimović | Paris Saint-Germain |
| 2013 | Pobrežie Slonoviny  Didier Drogba | Galatasaray |
| 2014 | Španielsko  Andrés Iniesta | FC Barcelona |
| 2015 | Kamerun  Samuel Eto’o | Antalyaspor |
| 2016 | Taliansko  Gianluigi Buffon | Juventus |
| 2017 | Španielsko  Iker Casillas | FC Porto |
| 2018 | Uruguaj  Edinson Cavani | Paris Saint-Germain |
| 2019 | Chorvátsko  Luka Modrić | Real Madrid |
| 2020 | Portugalsko Cristiano Ronaldo | Juventus |
| 2021 | Egypt Mohamed Salah | Liverpool |
| 2022 | Poľsko Robert Lewandowski | Barcelona |

Referencie
----------

1. 1 2  "About Us" Archivované 2016-09-14 na Wayback Machine. *goldenfoot.com*

Externé odkazy
--------------

* Oficiálna stránka Golden Foot
Korytnačka Harriet
**Korytnačka Harriet** (asi 1830 – 23. júna 2006) bola samica korytnačky slonej (*Geochelone nigra*), podľa Guinessovej knihy rekordov najstaršia korytnačka sveta a bola pravdepodobne najstarší známy žijúci tvor Zeme.

Z historických dokumentov sa zdá byť pravdepodobné, že Harriet v roku 1835 zobral ako päťročné mláďa na Galapágach vedec Charles Darwin v rámci svojho výskumu evolúcie. Fakt, že Harriet patrila k endemickému poddruhu, ktorý sa vyskytuje na ostrove, ktorý Darwin nenavštívil, býva vysvetľovaná tým, že bola zrejme už skôr odchytená trestancami, žijúcimi na jednom z navštívených ostrovov, a tým neskôr odobraná Darwinom. Korytnačka bola najprv prevezená do Anglicka, neskôr ju John Wickham previezol do Austrálie. V roku 1870 sa korytnačka objavila v brisbanskej zoo, ale podrobnosti nie sú známe, alebo záznamy boli v roku 1893 zničené.

Od roku 1987 žila Harriet v súkromnej zoo severne od Brisbane a tešila sa dobrému zdraviu. Podľa návštevníkov ZOO a jej ošetrovateľov bola veľmi priateľská a mala veľmi rada kontakt s ľuďmi. Zomrela 23. júna 2006 na zlyhanie srdca vo veku 176 rokov.

Externé odkazy
--------------

* Správa o úmrtí[nefunkčný odkaz]

Zdroj
-----

*Tento článok je čiastočný alebo úplný preklad článku Želva Harriet na českej Wikipédii.*
**Henri Samuli Seppälä** (2. júl, 1980), známejší skôr ako **Henkka T. Blacksmith**, je basgitaristom fínskej hudobnej skupiny Children of Bodom. Je zodpovedný aj za vokály v pozadí.

Henkka je často používaná prezývka pre Henri a *seppä* znamená v angličtine *blacksmith* (kováč). *T.* v strede mena odvodil zo svojej prezývky *Torso*.

Biografia
---------

Henkka je najmladším členom metalovej kapely Children of Bodom, narodil sa v meste Espoo vo Fínsku. Na gitare začal hrať v jedenástich. O heavy metal sa začal zaujímať prostredníctvom svojho brata, ktorý počúval kapely ako Slayer a Pantera. Predtým počúval kapely Guns N’ Roses alebo Poison. Po čase sa priklonil k tvrdším kapelám a na začiatku deväťdesiatych rokov objavil black metal a death metal, ktorý hrali kapely Burzum, Dissection a Cannibal Corpse.

Vo svojej prvej kapele hral v trinástich. Táto kapela sa volala *Aivokasvain* (doslovne „Nádor na mozgu"). Pôsobil tu dva roky. Odišiel, keď začal hrať na basgitare.

Keď Samuli Miettinen v 1996 opustil *Inearthed* (pôvodný názov pre Children of Bodom), Henkka sa na požiadanie hlavného gitaristu a speváka Alexi Laiha pripojil k zostave a presedlal na päťstrunovú basu.

Okrem rodnej fínčiny ovláda Henkka aj angličtinu, švédčinu a sčasti aj francúzštinu. Celkovo je najvzdelanejší z kapely. Študuje politológiu a politickú históriu na *University of Helsinki*.
Taktiež ho baví šport, najmä futbal, rád si však ide aj zaplávať.

Henkka je úplne oddaný Children of Bodom a nemá žiadne vedľajšie projekty. Najdôležitejšie sú pre neho dve veci: jeho rodina a kapela.

Diskografia
-----------

### S IneartheD

**Demo**

* *Implosion of Heaven* (1994)
* *Ubiquitous Absence of Remission* (1995)
* *Shining* (1996)

### S Children of Bodom

**Albumy**

* *Something Wild* (1997)
* *Hatebreeder* (1999)
* *Tokyo Warhearts* (Live CD, 1999)
* *Follow the Reaper* (2000)
* *Hate Crew Deathroll* (2003)
* *Are You Dead Yet?* (2005)
* *Chaos Ridden Years - Stockholm Knockout Live* (Live CD, 2006)

**Single & EP**

* *Children of Bodom* (Single, 1997)
* *Downfall* (Single, 1998)
* *Hate Me!* (Single, 2000)
* *You're Better Off Dead!' (Single, 2002)*
* *Trashed, Lost & Strungout* (EP, 2004)
* *In Your Face* (Single, 2005)

Externé odkazy
--------------

* Children of Bodom Official Website
* Children of Decadence - Children of Bodom English Fanpage/Forum Archivované 2013-04-22 na Wayback Machine
* Scythes of Bodom: COBHC Fanpage
* Interview with Henkka


|  |  |
| --- | --- |
| Portal | Fínsky portálHudobný portálBiografický portál |
Doc. PhDr. **Janka Klincková** PhD. (rod. Šúrová) (\* 13. október 1949, Poltár) je slovenská jazykovedkyňa a vysokoškolská pedagogička. V rokoch 2005-2007 bola dekankou Filozofickej fakulty UMB v Banskej Bystrici.

Životopis
---------

V rokoch 1967-1973 absolvovala štúdium na Filozofickej fakulte Univerzity Komenského v Bratislave, odbor slovenský jazyk - nemecký jazyk, 1980 PhDr. 1988 CSc. 1996 doc. Pôsobila na Pedagogickej fakulte v Banskej Bystrici (1973-1992) a na Fakulte humanitných a prírodných vied (1992-1995). Od roku 1995 je doc. na Katedre slovenského jazyka a literatúry FHV UMB v Banskej Bystrici. 

Od roku 2001 vykonáva funkciu podpredsedníčky Klubu dekanov v SR. Od roku 2000 je členkou Vedeckej rady Filozofickej fak. PU v Prešove a členkou Vedeckej rady Filozofickej fak. OU v Ostrave. Je členkou Slovenskej jazykovednej spoločnosti SAV v Bratislave, Vedeckej rady ŠPÚ v Bratislave a i. Publikovala štúdie v odborných časopisoch a zborníkoch doma i v zahraničí, recenzie a oponentské posudky, odborné články a pripravila rozhlasové relácie.

Ocenenie
--------

* Veľká zlatá medaila UMB v Banskej Bystrici za rozvoj Univerzity Mateja Bela a Fakulty humanitných vied.
* Pamätná medaila Sliezskej univerzity v Opave.

Dielo
-----

* Jazyk - komunikácia - spoločnosť, Banská Bystrica roku 1997 (spoluautorka)

Literatúra
----------

* Kto bol kto v Banskej Bystrici v roku 2001

Externé odkazy
--------------

* Životopis na stránkach UMB Archivované 2008-06-27 na Wayback Machine
* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * NK ČR: hka2015883130
* VIAF: 317128062
|  |  |  |
| --- | --- | --- |
| << | **Január** | >> |
| Po | Ut | St | Št | Pi | So | Ne |
|  |  |  |  |  | 1 | 2 |
| 3 | 4 | 5 | 6 | 7 | 8 | 9 |
| 10 | 11 | 12 | 13 | 14 | 15 | 16 |
| 17 | 18 | 19 | 20 | 21 | 22 | 23 |
| 24 | 25 | 26 | 27 | 28 | 29 | 30 |
| 31 |  |  |  |  |  |  |
| **2022** |
|

Január (*Prebohaté hodinky vojvodu z Berry*)
**Január** je prvý mesiac roka v Gregoriánskom kalendári a jeden zo siedmich mesiacov s dĺžkou 31 dní.

Astrologicky začína január so slnkom v znamení Kozorožca a končí v znamení Vodnára. V astronomických termínoch začína v súhvezdí Strelca a končí v znamení Kozorožca.

Január je pomenovaný podľa Jána, rímskeho boha dverí a brán, začiatku a konca, preto býval zobrazovaný s dvomi tvárami – jednou hľadel do minulosti, druhou do budúcnosti. Pôvodný rímsky kalendár sa skladal z desiatich mesiacov (304 dní). Rimania pôvodne považovali zimu za nemesačné obdobie. Okolo roku 700 pred Kr. Romulov nástupca kráľ Numa Pompilius pridal mesiace január a február, čím zosúladil kalendár so štandardným lunárnym rokom (354 dní). Rímska poverčivosť ohľadom párnych čísel vyústila do stanovenia dĺžky roka 355 dní. Hoci marec bol pôvodne prvým mesiacom, pre túto pozíciu určili január, pretože vtedy boli zvyčajne volení konzuli.

Prvý deň roka sa nazýva Nový rok.

Existujú tiež v nárečiách názvy **ľaden** a **veľký sečeň** alebo **sečeň**.

Referencie
----------

1. ↑  František Kopečný, *Základní všeslovanská slovní zásoba*, Praha, Academia, 1981, str. 462
2. 1 2  Pôvodné názvy mesiacov

Iné projekty
------------

WikicitátyCommonsWikislovník
* Spolupracuj na Wikicitátoch Wikicitáty ponúkajú citáty od alebo o **Január**
* Spolupracuj na Commons Commons ponúka multimediálne súbory na tému **Január**
* Spolupracuj na Wikislovníku Wikislovník ponúka heslo ****január****

| * z
* d
* u
Kalendár |
| --- |
| január • február • marec • apríl • máj • jún • júl • august • september • október • november • december |
| 
* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31

 |
Hartwall Areena počas hokejového zápasu
**Helsinki Halli** (v minulosti **Hartwall Arena**) je veľká multifunkčná aréna v Helsinkách vo Fínsku. Aréna niesla meno po najväčšom sponzorovi, spoločnosti vyrábajúcej nápoje Hartwall, ktorá tiež sídli v Helsinkách, avšak po začiatku ruskej invázie na Ukrajinu firma odstúpila od názvu, kvôli tomu, že vo vedení haly sú ruskí oligarchovia.

Primárne je využívaná na ľadový hokej, domácim tímom je fínsky hokejový tím Jokerit.

V rokoch 1997 a 2003 sa v aréne konali Majstrovstvá sveta v ľadovom hokeji. Hartwall Arena bola tiež dejiskom Majstrovstiev sveta v ľadovom hokeji 2012 a Majstrovstiev sveta v ľadovom hokeji 2013. Na MS v hokeji v roku 2012 sa tu odohrali zápasy jednej základnej skupiny, štvrťfinálové boje tejto skupiny, ďalej aj semifinále a boje o medaily. V roku 2013 sa tu hrali iba zápasy jednej skupiny a polovica štvrťfinálových zápasov.

Referencie
----------

1. 1 2 3   *MS v Hokeji 2012 – Hartwall Aréna* [online].. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Hartwall Arena**

Externé odkazy
--------------

* Hartwall Arena Oficiálna webstránka

Zdroj
-----

*Tento článok je čiastočný alebo úplný preklad článku Hartwall Areena na anglickej Wikipédii.*
**Július Agárdy** (maď. *Agárdy Gyula*; \* 1. august 1895, Paňa – † 23. máj 1944, Budapešť) bol uhorský učiteľ, karikaturista a kňaz zemianskeho pôvodu.

Život
-----

V kruhu rodiny
Otec Ladislav (1872 – 1949) učiteľ v Pani, matka Mária Csiffáry (1869 – 1954). Vstúpil do piaristického rádu 27. augusta 1913 vo Váci. Učil sa v rokoch 1915 – 1916 v Kluži, 1917 – 1918 na Budapeštianskej univerzite teológiu a matematiku-fyziku. Zložil slávnostnú prísahu 18. septembra 1917 a vysvätili ho 30. januára 1918. Počas Republiky rád ho v roku 1919 vysťahovali. V roku 1920 získal učiteľskú kvalifikáciu.

V rokoch 1919 – 1924 vyučoval vo Váci, v rokoch 1925 – 1926 v Tate, 1927 – 1929 v Szegede, v rokoch 1930 – 1931 vo Veszpréme, v rokoch 1932 – 1940 na gymnáziu v Budapešti. V rokoch 1941 – 1943 bol riaditeľom gymnázia v Mosonmagyaróvári, v roku 1944 sa stal riaditeľom gymnázia vo Váci.

Od februáru 1944 trpel ťažkou chorobou a zomrel na klinike v Budapešti.

Diela
-----

Redigoval ročníky piaristického gymnázia v Mosonmagyaróvári v rokoch 1941 – 1942, a zborník piaristického gymnázia vo Váci v roku 1944.

Jeho karikatúry boli vystavené na výstave piaristického rádu v roku 2017.

Referencie
----------

1. ↑  Tam viedol aj orchester (1927 A Kegyesrendiek Vezetése Alatt Álló Szegedi Városi Róm. Kath. Dugonics András Gimnázium Értesítője. Szeged, 34, 36)
2. ↑  Gráberné Bősze Klára - Léces Károly 2004: A magyarországi iskolai értesítők bibliográfiája 1850/51-1948/49. 12. kötet Modor-Nagyszombat. Budapest, 39.
3. ↑  Gráberné 18/ 116.
4. ↑  Hitre, tudásra: A piaristák és a magyar művelődés (piarista.hu)

Pramene
-------

* Léh István - Koltai András 1998: Catalogus Religiosorum Provinciae Hungariae Ordinis Scholarum Piarum 1666-1997. Budapest, 34.
* Kegyeletes életrajzok (Suffragia impressa) 40, 33.
* Petőfi Irodalmi Múzeum
* Horváth M. Ferenc - Pintér Tamás 1996: Késő maradékainknak tétessen jegyzésben! Írásos emlékek Vác város múltjából 1074 -1990. Vác, 575, 599.
* piarista.hu

Autoritné údaje: * PIM: PIM220626
**Štefan Bednár** (pseudonym *Šimon Bis*, \* 15. máj 1909, Myjava - † 15. január 1976, Bratislava) bol slovenský maliar, grafik, kresliar a ilustrátor, publicista. Jeho synom bol prozaik Vlado Bednár.

Život
-----

Narodil sa 15. mája 1909 myjavskému remeselníkovi Pavlovi Bednárovi a jeho manželke Anne rod. Púlovej. Študoval na Umeleckopriemyselnej škole v Prahe, ktorú dokončil v roku 1927. Maľovať začal ako študent v Prahe, ale naplno sa rozvinul až v Paríži (veduty, cirkusové, artistické a športové námety, konské dostihy, tanečnice, voľné krajinárske a figurálne kompozície). Civilnými motívmi sa priblížil francúzskej a českej maľbe. 

Počas 1. slovenskej republiky spolupracoval s ilegálnou KSS na príprave SNP, ako spojka medzi Gustávom Husákom a miestnymi odbojovými organizáciami. Vystupoval pod pseudonymom *Šimon*. Podielal sa na tvorbe falošných dokladov pre ľudí žijúcich v ilegalite.

Dielo
-----

Počas SNP bol redaktor týždenníka pre politiku Nové slovo v Banskej Bystrici, bol tiež publicista, výtvarník povstaleckej tlače a organizátor kultúry. V Banskej Bystrici vytvoril množstvo politických karikatúr, plagátov, letákov, niekoľko linorytov. Svoje pôsobenie v SNP popísal v diele Dvojník Šimon ide do povstania, a svoju následnú ilegalitu, väznenie a pobyt v nacistickom koncentračnom tábore v diele Ďaleko sú fronty, ďaleko je máj. Je autorom cyklu obrazov s povstaleckými a vojnovými námetmi a spoluautor publikácie o slovenskom výtvarnom umení, bibliografických publikácií, čŕt a článkov.

Ocenenie
--------

* Rad slovenského národného povstania I. triedy, 1945
* Rad práce, 1959
* zaslúžilý umelec, 1968

Referencie
----------

1. 1 2  Záznam o narodení a krste v matrike evanjelickej farnosti Myjava; záznam č. 135

Literárne dielo
---------------

* BEDNÁR, Štefan. *Dvojník Šimon ide do povstania*. [s.l.] : Osveta, 1964.
* Bednár, Štefan: *Bohém hľadá vlasť.* 2 zv. Bratislava : Slovenský spisovateľ, 1984.

Externé odkazy
--------------

* Diela autora v zbierkach slovenských galérií

Zdroje
------

* Slovenský biografický slovník
* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * abART: 3144
* BnF: 12352704s
* GND: 1056217510
* ISNI: 0000 0001 0965 886X
* LCCN: n84203291
* NK ČR: ola2002146997
* SNK: 166546
* ULAN: 500083872
* VIAF: 40788037
* Web umenia: 613
* WorldCat: lccn-n84203291
Pojem epocha **J2000.0** sa používa v astronómii a označuje aktuálne datovanie.

Presne sa rovná Juliánskemu dňu 2451545.0 TT alebo 1. januáru 2000 12h TT. Je to ekvivalent 1. januára 2000 11:59:27.816 TAI alebo 1. januára 2000 11:58:55.816 UTC.

Kvôli neustálym zmenám v rektascenzii a deklinácii hviezd spôsobeným precesiou (a pre relatívne blízke hviezdy aj vlastným pohybom), zvyknú astronómovia špecifikovať tieto vlastnosti vo vzťahu ku konkrétnej epoche. Predchádzajúca epocha, ktorá sa štandardne používala, bola epocha B1950.0.

Keď sa používa rovník a rovnodennosť na definovanie astronomického referenčného rámca, tento rámec (snímka) môže byť tiež označený, že je v J2000 súradniciach, alebo jednoducho J2000, ale správnejšie označenie je ICRS *International Celestial Reference Frame* (doslovne: „medzinárodný nebeský referenčný rámec").

„J" v prefixe označuje, že ide o juliánsku epochu, aby sa zdôraznil rozdiel oproti besseliánskej epoche.

Externé odkazy
--------------


|  |  |
| --- | --- |
| Portal | Fyzikálny portálAstronomický portál |

* Čo je TT? Archivované 2006-08-06 na Wayback Machine (v angličtine)
* International Celestial Reference Frame, or ICRS Archivované 2006-08-05 na Wayback Machine (v angličtine)